
Suvestinė redakcija nuo 2025-12-02 iki 2025-12-19

Sprendimas paskelbtas: TAR 2025-03-20, i. k. 2025-04553



TELŠIŲ RAJONO SAVIVALDYBĖS 
TARYBA

SPRENDIMAS
DĖL TELŠIŲ RAJONO SAVIVALDYBĖS 2025-2027 METŲ BIUDŽETO PATVIRTINIMO

2025 m. vasario 27 d. Nr. T1-51
Telšiai


Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu, Lietuvos Respublikos biudžeto sandaros įstatymo 16 straipsnio 1 dalimi, Lietuvos Respublikos 2025–2027 metų biudžeto patvirtinimo įstatymu, Telšių rajono savivaldybės taryba nusprendžia:
. Patvirtinti Telšių rajono savivaldybės (toliau – Savivaldybės) 2025 metų:
. biudžeto pajamas – 92061,21457 tūkst. eurų (1 priedas), iš jų: 2420,8 tūkst. eurų biudžetinių įstaigų pajamų į Savivaldybės biudžetą pagal įmokų rūšis (2 priedas) ir 4011,72231 tūkst. eurų praėjusių metų nepanaudotų biudžeto lėšų likutį; 

. asignavimus, paskirstytus pagal asignavimų valdytojus, – 99418,34788 tūkst. eurų (3 priedas); 

. praėjusių metų nepanaudotų biudžeto lėšų likučio paskirstymą – 4011,72231 tūkst. eurų (4 priedas).
. Patvirtinti Savivaldybės skolinimosi limitą – 3345,411 tūkst. eurų.
. Patvirtinti 26,9 tūkst. eurų dydžio Savivaldybės mero fondą. 
. Nustatyti planuojamą metinę įsiskolinimų (mokėtinų sumų, išskyrus sumas paskoloms grąžinti) pokyčio sumą 2025 metų gruodžio 31 dieną – 0,0 tūkst. eurų.
. Patvirtinti Savivaldybės biudžeto rodiklius 2026 ir 2027 biudžetiniams metams:
. bendrą 2026 biudžetinių metų planuojamą pajamų sumą – 96794,5  tūkst. eurų, bendrą 2026 biudžetinių metų planuojamą asignavimų sumą – 103001,9 tūkst. eurų;
. bendrą 2027 biudžetinių metų planuojamą pajamų sumą – 102525,3 tūkst. eurų, bendrą 2027 biudžetinių metų planuojamą asignavimų sumą – 109372,2  tūkst. eurų.
. Pavesti Savivaldybės biudžeto asignavimų valdytojams, sudarant ir tvirtinant 2025 metų programų sąmatas, numatyti reikiamus asignavimus įsiskolinimams, susidariusiems iki 2025 m. sausio 1 d. už suteiktas paslaugas, atliktus darbus ir įsigytas prekes, padengti.
. Nustatyti, kad Savivaldybės biudžeto asignavimų valdytojai asignavimus darbo užmokesčiui gali didinti tik iš sutaupytų asignavimų ir tik tais atvejais, jeigu toks padidinimas nelemia papildomo asignavimų poreikio kitais biudžetiniais metais. 
. Nustatyti, kad iš sutaupytų asignavimų išlaidoms pirmiausia turi būti dengiamas įsiskolinimas.
. Leisti Savivaldybės administracijai iš Iždo sąskaitoje esančių laisvų biudžeto lėšų apmokėti už įvykdytus darbus, kurie bus finansuojami iš specialiųjų tikslinių dotacijų, kol bus gautos tikslinės lėšos.



Savivaldybės meras								   Tomas Katkus

